OpenLLM-France/wikimedia huggingface dataset:
# Tomás Frías probintzia

Tomás Frías probintzia (gaztelaniaz: Provincia de Tomás Frías) Boliviako Potosí departamenduko probintzia bat da. 3420 km²ko azalera du eta 2001eko erroldaren arabera 176922 biztanle zituen.

## Kanpo estekak

* Datuak: Q1339683
* Multimedia: Tomás Frías Province / Q1339683
Txantiloi:Potosí departamenduko probintzia aurkibidea
# Tomás Katari

Tomás Katari (Macha, 1740 – Chataquilla muinoa, 1781eko urtarrilaren 15a) aimara buruzagi bat izan zen, bere eskubideak aldarrikatzean, XVIII. mendean herri-matxinada bat sortu eta gidatu zuena.
San Pedro de Machako ayllu (komunitatea) herrian jaio zen, Chayanta probintziako Macha kantonamenduan (Potosí departamendua), gaur egungo Bolivian. Kurusa Yawi-rekin ezkonduta zegoen (espainiarrek Curusa Llave berriz bataiatu zutena), 1781ean Katariren hilketaren ondoren, Peru Garaiko matxinadaren buruzagi militar izatera pasa zena.
1770eko hamarkadan, manifestazio bakan batzuek indigenen nahigabea erakutsi zuten, 1780ko hamarkadan altxamenduak orokortu ziren arte.

## Kanpo estekak

* Datuak: Q2885655
# Tomás Lavanini

Tomás Lavanini (Buenos Aires, 1993ko urtarrilaren 22a) argentinar errugbilaria da, bigarren lerroko postuan aritzen dena. 2012-2014 bitartean Argentinako Hindú Cluben jokatu ondoren, Europara aldatu zen, Top 14ko Racing 92k kontrataturik. Geroago, Jaguaresen (2016-2019), Leicester Tigersen (2019-2021) eta ASM Clermont Auvergnen ibili da. 2013ko apirilaren 27an egin zuen debuta Argentinako errugbi selekzioarekin, Montevideon, Uruguairen kontra, eta hala 2015eko nola 2019ko Munduko kopetan parte hartu zuen.

## Palmaresa
### Jaguares

* Super Rugby
** finalista: 2019

### Leicester Tigers

* European Challenge Cup
** finalista: 2021

## Erreferentziak

* ↑ Tomás Lavanini. en.espn.co.uk (Noiz kontsultatua: 2023-8-23).

## Kanpo estekak

* Datuak: Q16235566
* Multimedia: Tomás Lavanini / Q16235566
# Toshiko Mori

Toshiko Mori (Kobe, 1951) arkitekto japoniarra da, AEBetan kokatua. New Yorken du bere arkitektura bulegoa: Toshiko Mori Architect, PLLC and Vision Arc, zeinaren sortzaile eta zuzendaria den. Harvard Unibertsitateko Graduate School of Design (GSD) Arkitektura Praktikan Robert P. Hubbard katedraduna ere bada. 1995ean, GSDn katedra eskuratu zuen zuen lehen emakumezko irakasle bihurtu zen.

## Estiloa eta lanak

Mori ezaguna "berrikuntza materiala eta kontzeptu argitasuna" lantzen dituelako bere lanean, kritikatren iritziz. Munduko Ekonomia Foroko Hirien Etorkizunareko Agenda Globaleko kide da Mori, eta arkitektura iraunkorraren inguruko ikerketak zuzendu izan ditu, hirien bizigarritasuna hobetzeko helburuz, eta hiri zerbitzu eraginkorrak sortuz. Mori Architecture For Humanity erakundeko zuzendaritza-batzordean ere badago. Diseinu-berrikuntzara eta komunitatearen parte-hartzera dedikatzen den irabazi-asmorik gabeko erakundea da hori.
Bere lan nabarmenen artean, 2015eko kultur gune ekologikoa Senegalgo Sinthian herrian. Eta irudietako beste hauek:
* Brown Unibertsitateko Pembroke Hall eraikina.
* 34 St-Hudson Yards metro geltokia, sarrera, New York.
* Novartis enpresaren egoitza, Cambridge, Massachusetts.

## Erreferentziak

* Artikulu hau, osorik edo zatiren batean, ingelesezko wikipediako «Toshiko Mori» artikulutik itzulia izan da, 2022-08-14 data duen 1104271819 bertsioa oinarritzat hartuta. Sartze-datarik ez duten erreferentziak, edo 2022-08-14 baino lehenago datatuak, jatorrizko artikulutik ekarri dira itzulpenarekin batera.
* ↑ «Toshiko Mori» Faculty Directory (Harvard Graduate School of Design).
* ↑ Zhou, Lulu. «GSD Prof Alleges Discrimination in Department» The Harvard Crimson.
* ↑ Kubo, Michael. (May 2009). «Greatbatch pavilion: Toshiko Mori» Architectural Review 225 (1347): 58–61..
* ↑ «Global Agenda Council on the Future of Cities 2014-2016» World Economic Forum.
* ↑ Architecture For Humanity. .
* ↑ Kwok, Natasha. «toshiko mori's ecological cultural center in senegal set to open» Design Boom.

## Kanpo estekak

* Datuak: Q19564463
* Multimedia: Toshiko Mori / Q19564463
# Toshinobu Katsuya

Toshinobu Katsuya (japonieraz: 勝矢 寿延, 1961eko irailaren 2a - ) Japoniako futbolari ohia da.

## Selekzio nazionala

Japoniako selekzioarekin :
| Urtea | Partida | Gol |
| 1985 | 2 | 0 |
| 1986 | 4 | 0 |
| 1987 | 6 | 0 |
| 1988 | 0 | 0 |
| 1989 | 0 | 0 |
| 1990 | 0 | 0 |
| 1991 | 0 | 0 |
| 1992 | 9 | 0 |
| 1993 | 6 | 0 |
| Guztira | 27 | 0 |

## Kanpo loturak

* National Football Teams
* Japan National Football Team Database
* (Japonieraz) J.League Data Site
* Datuak: Q2573575
# Toshio Hirabayashi

Toshio Hirabayashi (japonieraz: 平林 俊夫) Japoniako futbolaria izan zen.

## Selekzio nazionala

Japoniako selekzioarekin: 1923ko 2 aldiz jokatu izan du.
Japoniako selekzioarekin :
| Urtea | Partida | Gol |
| 1923 | 2 | 0 |
| Guztira | 2 | 0 |

## Kanpo loturak

* National Football Teams
* Japan National Football Team Database
* Datuak: Q2076746
# Toshimasa Toba

Toshimasa Toba (japonieraz: 鳥羽 俊正, 1975eko uztailaren 16a - ) Japoniako futbolari ohia da.
Hainbat futbol taldetan jokatu du, esaterako Mito HollyHock.

## Kanpo loturak

* (Japonieraz) J.League Data Site
* Datuak: Q3245962
# Toshio Matsuura

Toshio Matsuura (japonieraz: 松浦 敏夫, 1955eko azaroaren 20a - ) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 1981 | 4 | 1 |
| 1982 | 2 | 0 |
| 1983 | 5 | 0 |
| 1984 | 1 | 0 |
| 1985 | 0 | 0 |
| 1986 | 3 | 1 |
| 1987 | 7 | 4 |
| Guztira | 22 | 6 |

## Kanpo loturak

* National Football Teams
* Japan National Football Team Database
* Datuak: Q1923823
# Toshima (Tokio)

Toshima (japonieraz: 豊島区, Toshima-ku) Tokio hiriko 23 auzo berezi bat da. 2011ko erroldaren arabera 13'01 km²-tan 267.787 biztanle zeuden. Tokioren erdiguneko auzo txikia da. Ikebukuro barrutia dago bertan, aisialdi eta merkatal barrutia da.

## Demografia

Tokioko auzo kosmopolitenetakoa da, ia 20.000 atzerritar bizi baitira bertan, auzoko biztanleriaren %7'42a. Gehienak txinatarrak (%56) eta filipinarrak (%20).

## Historia

Edo Aroan nekazal eremua zen baina Meiji garaian trenbidea bertara iritsi zenetik auzo komertziala bihurtu zen. 1932an Sugamochō, Nishi-sugamochō, Takadachō eta Nagasakichō herriek bat egin zuten Toshima sortuz.

## Ondasun nabarmenak

* Ikebukuro barrutia
* Sugamo Jizodori kale komertziala.
* Jiyu Gakuen nesken eskola.

## Jaialdiak

1968tik aurrera Fukuro Matsuri jaialdia ospatzen da. Irailaren erdialdean izaten da eta 200.000 pertsona biltzen ditu.

## Iruditegia

* Hanamia Toshiman.
* Ikebukuro gauez.
* Sugamo Jidozori kalea.
* Jiyu Gakuen nesken eskola.

## Kanpo estekak

* (Japonieraz)(Ingelesez) Toshima auzoko webgune ofiziala
* Datuak: Q236680
* Multimedia: Toshima, Tokyo (ward) / Q236680
Auzo bereziak : Adachi | Arakawa | Bunkyō | Chiyoda | Chūō | Edogawa | Itabashi | Katsushika | Kita | Kōtō | Meguro | Minato | Nakano | Nerima | Ōta | Setagaya | Shibuya | Shinagawa | Shinjuku | Suginami | Sumida | Taitō | Toshima :
* Hiriak : Akiruno | Akishima | Chōfu | Fuchū | Fussa | Hachiōji | Hamura | Higashikurume | Higashimurayama | Higashiyamato | Hino | Inagi | Kiyose | Kodaira | Koganei | Kokubunji | Komae | Kunitachi | Machida | Mitaka | Musashimurayama | Musashino | Nishitōkyō | Oume | Tachikawa | Tama ||
* Suprefeturak : Nishitama | Hachijō | Miyake | Ogasawara | Ōshima ||
# Toshimi Kikuchi

Toshimi Kikuchi (japonieraz: 菊池 利三, Kikuchi Toshimi, 1973ko ekainaren 17a -) Japoniako futbolari ohia eta entrenatzailea da.
Hainbat futbol taldetan jokatu du, esaterako Tokyo Verdy, Gamba Osaka, Sanfrecce Hiroshima eta Omiya Ardija.
Entrenatzaile gisa Iwate Grulla Morioka taldeak zuzendu zituen.

## Kanpo loturak

* (Japonieraz) J.League Data Site
* (Japonieraz) J.League Data Site
* Datuak: Q1185459
# Toshimitsu Asai

Toshimitsu Asai (japonieraz: 浅井 俊光, 1983ko apirilaren 4a - ) Japoniako futbolaria da.
Hainbat futbol taldetan jokatu du, esaterako Sagan Tosu eta Blaublitz Akita.

## Kanpo loturak

* (Japonieraz) J.League Data Site
* Datuak: Q3302566
# Toshio Iwatani

Toshio Iwatani (japonieraz: 岩谷 俊夫, 1925eko urriaren 24a - 1970eko martxoaren 1a) Japoniako futbolaria izan zen.

## Selekzio nazionala

Japoniako selekzioarekin :
| Urtea | Partida | Gol |
| 1951 | 3 | 2 |
| 1952 | 0 | 0 |
| 1953 | 0 | 0 |
| 1954 | 2 | 2 |
| 1955 | 2 | 0 |
| 1956 | 1 | 0 |
| Guztira | 8 | 4 |

## Kanpo loturak

* National Football Teams
* Japan National Football Team Database
* Datuak: Q2535911
# Tambov

Tambov (errusieraz: Тамбо́в) Errusiako hiria da, erresumaren mendebaldean dagoen Tambov oblastaren hiriburua. Tsna ibaiaren ertzean dago, Moskutik 480 km hego-ekialdera. 2010ean 280.161 biztanle zituen.

## Historia

1636an sortu zuten hiria, Belgorodeko babes-lerroaren gotorleku gisa. 1779an probintziako hiriburu bilakatu zen.

## Ondarea

Aipagarria da XVII. mendeko katedrala.

## Ekonomia

Industria da ekonomia-jarduera nagusia: industria kimikoa, janari-industria, nekazaritzarako makineria. Administrazio eta kulturagune garrantzitsua ere bada.

## Klima

Datu klimatikoak (Tambov) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 6.6 | 8.5 | 17.6 | 29.7 | 36.1 | 38.8 | 41.1 | 40.7 | 35.2 | 26.5 | 14.6 | 9.3 | 41.1 |
| Batez besteko tenperatura maximoa (°C) | −4.5 | −4.3 | 1.5 | 13.1 | 20.9 | 24.3 | 26.5 | 25.0 | 18.4 | 10.2 | 1.2 | -3.5 | 10.7 |
| Batez besteko tenperatura (ºC) | -7.5 | -7.8 | -2.4 | 7.5 | 14.6 | 18.4 | 20.4 | 18.7 | 12.7 | 6.1 | -1.4 | -6.3 | 6.1 |
| Batez besteko tenperatura minimoa (°C) | −10.5 | −11.0 | −5.8 | 2.7 | 8.7 | 12.9 | 14.9 | 13.2 | 8.1 | 2.8 | −3.7 | −9.1 | 1.9 |
| Erregistraturiko tenperatura minimoa (°C) | −38.0 | −36.9 | −30.4 | −15.3 | −4.0 | 0.4 | 4.4 | 2.5 | −3.7 | −14.7 | −29.3 | −36.1 | −38.0 |
| Pilatutako prezipitazioa (mm) | 37 | 31 | 27 | 26 | 42 | 72 | 54 | 44 | 53 | 46 | 45 | 41 | 518 |
| Iturria: ||||||||||||||

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru
* ↑ Tambov Global.britannica.com
* ↑ http://www.pogoda.ru.net/climate/27947.htm Pogoda.ru webgunea

## Kanpo estekak

* Datuak: Q3544
* Multimedia: Tambov / Q3544
# Tamenglong barrutia

Tamenglong barrutia Indiako barruti bat da, Manipur estatuan. 140.651 biztanle ditu 4.391 kilometro koadrotan.

## Mugakideak

Honako barrutiekin egiten du muga:
Dima Hasao barrutia

## Ikus, gainera

* Manipur

## Kanpo estekak

* Datuak: Q2301717
# Tamer Institutua

Tamer Hezkuntza Komunitariorako Institutua irabazi asmorik gabeko hezkuntza gobernuz kanpoko erakunde bat da. 1988an sortu zen, lehen intifada garaian, palestinarren beharrei erantzuteko asmoz. Haien helburua haurrei ikasketa alternatiboak eta liburuak eskuratzeko aukera ematea zen, eskolatze eta aisialdia egoera politikoaren ondorioz kaltetuak izan zirelako.
Tamerrek batez ere gazteekin eta gazteentzat egiten du lan, ikaskuntza-ingurune eta material seguruak eta lagunkoiak eskainiz.
Egun institutuak idazlan, ipuin eta antzerki tailerrak eskaintzen ditu. Hortaz gain, urtero irakurketa kanpaina nazional bat antolatzen du milaka umeri tailerrak eskainiz errefuxiatu kanpamentu, herri eta komunitateetan. Kanpainan, 8 eta 15 urte bitarteko haurrentzako idazketa-lehiaketa bat burutzen dute; Tamer Institutuak lehiaketaren irabazleak "Nire lehen liburua" izeneko liburu-sail batean argitaratzen ditu.
Tamer institutua sortu zenean haurrentzako liburu palestinar gutxi zegoen. Gaur egun, erakundeak bere argitalpen-unitatea du, eta 130 titulu baino gehiago argitaratu ditu. Liburu hauek Palestina osoko liburutegi eta kultur zentroetan banatu dira. Argitalpen-unitatea funtsezkoa da, zailtasunak baitaude beste herrialde arabiar batzuetako haurrentzako liburuak inportatzeko. Beren proiektu guztien bitartez, idazketa eta narrazio tailerretatik hasi eta argitaratzeraino, institutuak bidea ireki dio idazle palestinarren belaunaldi berri bati. Bestetik, Yara’at izeneko gazteen egunkariaren ekoizpena babesten du. Bertan, gazteek beren istorioak, olerkiak eta argazkiak argitaratu ditzakete. Era berean, erakundeak gazteei Palestinako historia eta geografiaren berri emateko proiektu batean parte hartzen du.

## Xedea

"Palestinako ikaskuntza-gizarte aske eta seguru baterantz"
Haurren, heldu, gazteen eta haiekin lan egiten duten taldeen artean ikasteko aukerak sustatzea eta sakontzea.

## Helburu estrategikoak

* Palestinako haur-kulturari buruzko ekoizpen literario eta eskolatua babestea.
* Haur eta gazteen artean irakurketa, idazketa eta adierazpide guztiak sustatzea.
* Ikaskuntzari lagunduko dion ingurune palestinarrari laguntzea (haurren hazkunderako egokiak diren politika eta azpiegitura sendoak barne).
* Tamer Institutuaren erakunde-gaitasuna babestea eta formulatzea.

## Astrid Lindgrenen oroimenezko saria

2009an, Tamer Institutuak haur-literaturako saririk handiena irabazi zuen (bost milioi koro, 460.000 euro inguru), Suediako Arteen Kontseiluaren Astrid Lindgren Memoriala saria, irakurketaren sustatzaile gisa egindako "epe luzeko lan iraunkorra" aitortuz.

## Erreferentziak

* ↑ (Ingelesez) «About us» TAMER Institute for Community Education (Noiz kontsultatua: 2023-11-13).

## Kanpo estekak

* Webgune ofiziala
* Datuak: Q2915362
# Tambov oblasta

Tambov oblasta (errusieraz: Тамбо́вская о́бласть, translit.: Tambovskaia oblast) Errusiako subjektu federal bat da, oblast bat zehazki, Erdialdeko Barruti Federalean kokatua. 34.300 km²ko azalera du, eta 2010ean 280.161 biztanle zituen. Zentro administratiboa Tambov hiria da.

## Erreferentziak

* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru

## Kanpo estekak

* Datuak: Q3550
* Multimedia: Tambov Oblast / Q3550
# Tamerlan Baxaev

Tamerlan Tausovitx Baxaev, errusieraz Тамерлан Таусович Башаев, (Mosku (Errusia) 1996ko apirilaren 26a) judo borrokalari errusiarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), brontzezko domina lortu zuen ROC ordezkatzen (Teddy Riner frantziarrarekin partekaturik), >100 kg-ko gizonezkoen kategorian, Lukáš Krpálek txekiarrarekin (urrezkoa) eta Guram Tuxixvili georgiarrarekin (zilarrezkoa) galduz. Kontuan izan, NOBek (Nazioarteko Olinpiar Batzordea) ezarritako zigorra zela medio, Tokioko 2020ko Udako Olinpiar Jokoetan, kirolari errusiarrek ezin izan zutela Errusiaren izenean esku hartu eta ROCen (Russian Olympic Committee) izenean eta banderapean lehiatu zirela.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | >100 kg, gizonezkoa |

## Erreferentziak

* ↑ «Tamerlan Bashaev» JudoInside.com-en 2021-11-03an begiratua (Ingelesez)
* ↑ «Tamerlan Bashaev» olympedia.org 2021-11-03an begiratua(Ingelesez)
* ↑ «Tamerlan Bashaev» Olympics.com 2021-11-03an begiratua (Gaztelaniaz)
* ↑ "Judoa, >100 kg, emaitzak 2020" olympedia.org (Ingelesez)
* Datuak: Q24082623
* Multimedia: Tamerlan Bashaev / Q24082623
# Tamboril do Piauí

Tamboril do Piauí Brasilgo udalerri bat da, Piauí estatuan kokatua. 2.949 biztanle ditu 1.587,296 km²ko eremuan.

## Ikus, gainera

* Piauí

## Kanpo estekak

* Datuak: Q1935687
* Multimedia: Tamboril do Piauí / Q1935687
# Tambre (ibaia)

    Artikulu hau Galiziako ibaiari buruzkoa da; Italiako udalerria gaitzat duena beste hau da: «Tambre»
Tambre ibaiak 125 km luze den ibaia da, Galizian kokatua, atlantiar isurialdean. Portako parrokian jaio da, Sobradon, eta orokorrean HM-ko norantza darama Enganoko senaiatik Muros eta Noia itsasadarran itsasoratu arte. Sobrado, Curtis, Vilasantar, Boimorto, Mesía, Frades, Arzúa, O Pino, Oroso, Ordes, Trazo, Tordoia, Santiago, Val do Dubra, Ames, A Baña, Brión, Negreira, Outes, Mazaricos, Noia eta Lousameko udalerriak zeharkatzen ditu (1.531 kilometro karratu).
Tambre ibaiak bere inguruan fauna aberatsa du. Portomouro eremuan (Tambre eta Dubra ibaiak elkartzen diren lekuan) egoera basatian dauden abere ugari aurki ditzazkegu (lertxunak, ahateak, hontz zuriak, igarabak, etab.). Ibaiaren uretan ere amurrainak eta angirak daude. Lehengo garai zaharretan anproi eta izokinak ere bazeuden baina Portomouro eta ibaia itsasoratzen bokalearen artean eraiki ziren uharken ondorioz desagertu egin ziren.
Dubra eta Barcala ibaiak dira Tambreren ibaiadar nagusiak. 2001. urtean Garrantzi Komunitarioko Eremu (GKE) izendatu zuten.
Tambre ibaiak Trastamarako konderriari izen ematen dio (Trans Tameris) eta baita Noiako Los Tamara musika taldeari.

## Irudiak

* Ponte Maceira Portor eta Amesen artean
* Zubi esekia Noia udalerrian

## Kanpo estekak

* Datuak: Q14546
* Multimedia: Tambre River / Q14546
# Tameo Ide

Tameo Ide (japonieraz: 井出 多米夫, 1908ko azaroaren 27a - 1998ko abuztuaren 17a) Japoniako futbolaria izan zen.

## Selekzio nazionala

Japoniako selekzioarekin :
| Urtea | Partida | Gol |
| 1930 | 1 | 0 |
| Guztira | 1 | 0 |

## Kanpo loturak

* National Football Teams
* Japan National Football Team Database
* Datuak: Q2313922
# Tambre

    Artikulu hau Italiako udalerriari buruzkoa da; Galiziako ibaia gaitzat duena beste hau da: «Tambre (ibaia)»
Tambre (venezieraz: Tanbre) Italiako udalerri bat da. Bellunoko probintzian kokatuta dago, Veneto eskualdean. 1.297 biztanle ditu, 45,27 kilometro koadroko azaleran banatuta.

## Mugakideak

Tambrek honako udalerri hauekin egiten du muga:
Aviano Barcis Budoia Caneva Alpago Polcenigo Chies d'Alpago Fregona

## Demografia

Biztanleriaren bilakaera (Iturria: ISTAT) :
| 1871 | 1881 | 1901 | 1911 | 1921 | 1931 | 1936 | 1951 | 1961 | 1971 | 1981 | 2001 | 2021 |
| 2173 | 2053 | 2283 | 2331 | 2565 | 2237 | 2015 | 2290 | 2138 | 1906 | 1779 | 1529 | 1269 |

## Erreferentziak

* ↑ Renzo, Ambrogio. (2004). Nomi d'Italia: origine e significato dei nomi geografici e di tutti i comuni. Istituto geografico De Agostini.

## Kanpo estekak

* Datuak: Q40149
* Multimedia: Tambre / Q40149
# Toil pikart

Toil pikarta (Mustelus asterias) ur gaziko arrain kartilaginosoa da, Triakidae familiakoa.
Gehienez 1,5 m luzea da eta bizkarraldean eta alboetan orban zuriak ditu. Toil lisoaren itsas-eremu bertsuetan bizi da, baina hegoaldean Mauritaniako paretik hegoaldera ez. Otarrainak, karramarroak, soinberak eta arrain txikiak jaten ditu batez ere.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-2-8 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Marine Species Information Portal. Starry smoothhound (Mustelus asterias). in: Fishes of the NE Atlantic and the Mediterranean..

## Kanpo estekak

* Datuak: Q2419006
* Multimedia: Mustelus asterias / Q2419006
* Espezieak: Mustelus asterias
# Toinon Sirakusakoa

Toinon (grezieraz Θινιὸν) Sirakusako tiranoa zen K.a. 279-277 bitartean; Mameoren semea, Toinonek Hizetasen erbesteratzea ahalbideratu zuen. Sosistratorekin batera gobernatu zuen. Hasieran modu baketsuan bazen ere, laster bien arteko gatazkaren ondorioz, Toinonek Ortigiatik gobernatu zuen bitartean Sosistratok gauza bera egiten zuen kontinentetik. Baliteke Sosistratok Toinon irabaztea, Siziliako eskualde gehienak menperatu zituelako, Agrigentoraino.
Gerra zibilaren baliatuz, kartagotarrek gatazkan parte hartu zuten, Sirakusa itsasoz eta lehorrez setiatuz. Egoera kritikoa bilakatu zenez, bi etsaiek Pirro Epiroko erregeari laguntza eskatu zuten. Sirakusarrek hiria eta armada haren eskuetan uzteaz gain, beste Siziliako hirien laguntza ziurtatu zioten. Sosistratorekin akordio batera heldu zen: Pirro arduratuko zen lurraldearen defentsaz eta Sosistrato, berriz, kontingente mertzenarioaren buruzagia izango zen.
Geroago, bi tiranoek adierazi zutenean ez zutela nahi kartagotarren kontra gerra jarraitzea eta gutxiago Afrikara espedizio bat bidaltzea, Pirrok heriotz zigorra ezarri zien. Toinon exekutatuta izan zen, baina Sosistratok ihes egin zuen eta Pirroren aurkako matxinadak zuzendu zituen mamertinoen eta kartagotarren laguntzarekin.

## Bibliografia

BRACCESI, Lorenzo eta MILLINO Giovanni: La Sicilia Greca, Roma, Carocci editore, 2006. ISBN 8843017020

## Ikus, gainera

Sirakusako tiranoak
| Aurrekoa | Sirakusako tiranoa | Ondorengoa |
| Hizetas II.a | K.a. 279-277 Sosistratorekin batera | Pirroren gobernua Hieron II.a karguaz jabetu zen berriro K.a. 275ean |
* Datuak: Q3991588
# Tok pisin

Tok pisin (Tok pisin) Papua Ginea Berriko hizkuntza da, hiri motu, ingeles eta moturekin batera bertoko hizkuntza ofiziala dena.

## Adibidea

Hona hemen Gure Aita:
| Tok Pisinez | Euskaraz |
| Papa bilong mipela Yu stap long heven. Nem bilong yu i mas i stap holi. Kingdom bilong yu i mas i kam. Strongim mipela long bihainim laik bilong yu long graun, olsem ol i bihainim long heven. Givim mipela kaikai inap long tude. Pogivim rong bilong mipela, olsem mipela i pogivim ol arapela i mekim rong long mipela. Sambai long mipela long taim bilong traim. Na rausim olgeta samting nogut long mipela. Kingdom na strong na glori, em i bilong yu tasol oltaim oltaim. Tru. | Gure Aita, Zeruetan zaudena, santu izan bedi zure izena. Etor bedi zure erreinua. Egin bedi zure nahia zeruan bezala lurrean ere. Emaguzu gaur egun honetako ogia. Barkatu gure zorrak geuk ere gure zordunei barkatzen diegun bezala. Eta ez gu tentaldira eraman baina atera gaitzazu gaitzetik. Amen. |

## Erreferentziak

* ↑ 38. araua - Munduko estatu-izenak, herritarren izenak, hizkuntza ofizialak eta hiriburuak. Euskaltzaindia (Noiz kontsultatua: 2011-6-25).
* ↑ 53. araua - Munduko estatuetako hizkuntza ofizialak. Euskaltzaindia (Noiz kontsultatua: 2011-6-25).

## Kanpo estekak

* Datuak: Q34159
# Tok pisin Wikipedia

Tok pisin Wikipedia (Wikipedia long Tok Pisin) Wikipediaren tok pisin hizkuntzako edizioa da. 2009ko urriaren hasieran 850 artikulu baino ez zituen eta Wikipedien zerrendan 152.a zen.

## Kanpo estekak

* Tok pisin Wikipedia
* Datuak: Q571001
# Toirano

Toirano Italiako udalerri bat da. Savonako probintzian kokatuta dago, Liguria eskualdean. 2.680 biztanle ditu, 18,97 kilometro koadroko azaleran banatuta.

## Mugakideak

Toiranok honako udalerri hauekin egiten du muga:
Balestrino Bardineto Boissano Borghetto Santo Spirito Castelvecchio di Rocca Barbena Ceriale

## Kanpo estekak

* Datuak: Q271264
* Multimedia: Toirano / Q271264
# Txapa (jantzi osagarria)

Txapa bat jantzi edo gainazal batera tenporalki lotu daitekeen objektu ikusgarri bat da. Aurrealdean mezu bat emateko aukera eskaintzen du, eta atzealdean metalezko euskarri motaren bat du. Lotzeko mekanismoa botoi itxura duen metalezko disko bati atxikita dago, eta aurrealdean ganbila edo laua den espazio bat du, irudi edo inprimatutako mezu bat emateko. Propaganda politikoan du jatorria, baina beste erabilera asko izan ditzake. Jatorria Ameriketako Estatu Batuetako hauteskunde-kanpainatan du. Lehen patentea 1896an egin zen, eta gaur egun erabiltzen diren txapa askok diseinu berbera dute.

## Erreferentziak

* ↑ adams. 1896-07-21 (Noiz kontsultatua: 2018-11-23).

## Kanpo estekak

* Datuak: Q7132937
* Multimedia: Pin buttons / Q7132937